Public procurement notice: Contract Award Notice
Published: 2024-11-11
Buyer: Region Sjælland
Country: DK
Region: DK022
Contract type: Services
Procedure: Negotiated with prior call for competition
CPV classification: 48440000 | 72000000 | 72212440 | 72224000: Project management consultancy services | 72227000: Software integration consultancy services
Estimated value: 150000000 DKK
Award criteria: price, quality

Technical requirements: Udbuddet blev gennemført som et udbud med forhandling, jf. udbudslovens §§ 61-66. Den udbudte kontrakt var ikke opdelt i delkontrakter. Begrundelsen herfor, jf. udbudslovens § 49, stk. 2, er de markedsmæssige hensyn. Ordregiver skønner, at kontraktens genstand og omfang betyder, at ordregiver ikke kan drage fordel af konkurrencesituationen, såfremt kontrakten opdeles i del-kontrakter, da de tekniske specifikationer ikke spænder så bredt, at en opdeling i del-kontrakter vil give den for ordregiver mest optimale kontrakt. Samtlige omkostninger i forbindelse med deltagelse i udbuddet påhviler ansøger og tilbudsgiver, og ordregiver yder ikke vederlag til deltagerne i forhandlingerne.
Dette udbud omfatter levering af opsætning, tilpasning, implementering og support og vedligeholdelse af Oracle ERP Cloud platform til Region Sjælland. Den samlede løsning består af opsætning, tilpasning af Oracle ERP Cloud, implementering og migrering fra ordregivers eksisterende Oracle løsning og efterfølgende support og vedligeholdelse af leverandørens leverancer i tilknytning til Oracle Cloud løsningen. Ordregiver har et eksisterende ERP e-Business Suite fra Oracle som driftes af ordregiver selv (on-premise). Ordregiver ønsker at få opsat et tilsvarende ERP-system baseret på Oracle ERP Cloud med i vidt omfang samme funktionalitet m.v. som det nuværende system. Ordregiver har indgået aftale med Oracle vedrørende Oracle ERP Cloud licenser, og den kommende leverandør af nærværende udbud skal stå for at opsætte, tilpasse og implementere det nye system baseret på Oracle ERP Cloud med leverandørens ydelser implementeret. Aftalen med Oracle vedrørende Oracle ERP Cloud er således en aftale mellem ordregiver og Oracle, og leverandøren påtager sig intet ansvar for selve Oracle Cloud platformen og dennes performance.
Ordregiver vil på baggrund af de af tilbudsgiver afgivne priser i Bilag 04.1 Specifikation af vederlag, beregne en teknisk evalueringspris, som fremgår af fanen ”1. Samlede vederlag”. Ordregiver henviser til Bilag 04.1 Specifikation af vederlag for nærmere oplysninger om tilbudsgivers priser og beregningen af den tekniske evalueringspris. Underkriteriet ”Økonomi” evalueres efter en pointmodel på en skala fra 0-10. Ved evaluering af underkriteriet ”Økonomi” benyttes en lineær nulpunktsmodel, hvor udgangspunktet er, at ti (10) point gives til det tilbud med den laveste ”teknisk evalueringspris”, mens nul (0) point gives til det tilbud, hvis ”teknisk evalueringspris” ligger 100 % over den laveste ”teknisk evalueringspris”. Priserne vil således blive evalueret relativt i forhold til hinanden (relativ bedømmelse). Ordregiver vil omregne priserne til point ved anvendelse af følgende formel: Point = 10 - (10 / 100 %) * (”teknisk evalueringspris” - laveste ”teknisk evalueringspris”) / laveste ”teknisk evalueringspris”. Tilbud med priser, der er mere end 100 % dyrere end tilbuddet med den laveste ”teknisk evalueringspris”, og som efter ovenstående formel skulle tildeles negative point, vil som udgangspunkt blive tildelt nul (0) point. Hvis der er et tilbud, der er mere end 100 % dyrere end tilbuddet med den laveste ”teknisk evalueringspris”, og som samlet vil blive anset som det økonomisk mest fordelagtige tilbud, hvis Ordregiver tildeler dette nul (0) point for underkriteriet ”Økonomi” i stedet for negative point, så vil Ordregiver trinvis øge det procentuelle spænd med 5 %, indtil det økonomisk mest fordelagtige tilbud ikke har opnået en uberettiget konkurrencefordel ved at blive tildelt nul (0) point i stedet for negative point for underkriteriet ”Økonomi”. Ordregiver vil derfor kun øge det procentuelle spænd i nødvendigt omfang og ikke nødvendigvis, indtil det omfatter alle tilbud. Der kan derfor godt være tilbud, som bliver tildelt nul (0) point i stedet for negative point, når bare de ikke vil blive anset som det økonomisk mest fordelagtige tilbud ved den samlede bedømmelse.
Delkriteriet ”Implementeringsevne” vurderes på baggrund af tilbudsgivers besvarelse af følgende: Bilag 02.3 Leverandørens besvarelse af krav fra bilag 02.2, Underafsnit 6.2.1., Hovedafsnit 7.3. Bilag 02.4 Leverandørens uddybende besvarelse af krav (Løsningsbeskrivelse), afsnit 6.2.1. Bilag 13.1 Leverandørens løsningsforslag til Bilag 13 optioner, afsnit 3, jf. herved opfyldelsen af krav fra Bilag 02.2 Kravspecifikation, afsnit 7.3. Bilag 01 Tidsplan, afsnit 2.1.2. Bilag 01.1 Tilbudsgivers besvarelse af Bilag 01 Tidsplan. Det fremgår af evalueringskravene (EK), Bilag 02.2 Kravspecifikation, afsnit 6 og afsnit 7.3, og Bilag 01.1 Tilbudsgivers besvarelse af Bilag 01 Tidsplan, hvad der lægges vægt på i evalueringen af Tilbudsgivers besvarelse af delkriteriet ”Implementeringsevne”. Delkriteriet "Implementeringsevne" er en del af underkriteriet "Kvalitet". Ordregiver henviser til Udbudsbetingelserne for nærmere oplysninger om evalueringen af de kvalitative delkriterier og underkriteriet "Kvalitet".
Delkriteriet ”Løsningsbeskrivelse” vurderes på baggrund af tilbudsgivers besvarelse af følgende: Bilag 02.3 Leverandørens besvarelse af krav fra bilag 02.2, Underafsnit 6.2.3. Bilag 02.4 Leverandørens uddybende besvarelse af krav (Løsningsbeskrivelse), afsnit 1 og afsnit 6.2.3. Det fremgår af evalueringskravene (EK) og Bilag 02.2 Kravspecifikation, afsnit 5, hvad der lægges vægt på i evalueringen af Tilbudsgivers besvarelse af delkriteriet ”Løsningsbeskrivelse”. Delkriteriet "Løsningsbeskrivelse" er en del af underkriteriet "Kvalitet". Ordregiver henviser til Udbudsbetingelserne for nærmere oplysninger om evalueringen af de kvalitative delkriterier og underkriteriet "Kvalitet".


Winner: Mercell Holding ASA
Number of bids: 3